Ο **Γιοχάνες Νίκολας «Τζον» φαν ΄τ Σχιπ** (ολλανδικά: *Johannes Nicolaas "John" van 't Schip*, [ˈɟɔn vɑn ət ˈsxɪp]) (30 Δεκεμβρίου 1958) είναι Ολλανδός-Καναδός πρώην διεθνής ποδοσφαιριστής, ο οποίος αγωνιζόταν ως πλάγιος μέσος και νυν προπονητής ποδοσφαίρου.

Πρώιμη ζωή
----------

Ο Φαν ΄τ Σχιπ γεννήθηκε στο Φορτ Σεντ Τζον της Βρετανικής Κολομβίας και μεγάλωσε στο Πάουελ Ρίβερ, όπου έπαιξε ποδόσφαιρο νέων στη μικρή κοινότητα, πριν η οικογένειά του μετακομίσει στην Ολλανδία το 1972.

Σταδιοδρομία ως ποδοσφαιριστής
------------------------------

### Συλλογική

Ο Φαν ΄τ Σχιπ ξεκίνησε τη σταδιοδρομία του στην ακαδημία νέων του Άγιαξ. Έκανε το ντεμπούτο του με την πρώτη ομάδα το Δεκέμβριο του 1981, περνώντας τις επόμενες 11 σεζόν με τον Άγιαξ. Κατά τη διάρκεια αυτής της περιόδου, έγινε πρωταθλητής Ολλανδίας το 1982, 1983, 1985 και 1990 και κυπελλούχος Ολλανδίας το 1983, 1986 και 1987. Βοήθησε επίσης τον Άξιαξ να κερδίσει το Κύπελλο Κυπελλούχων 1986-87 και το Κύπελλο ΟΥΕΦΑ 1991-1992. Μετά την κατάκτηση του Κυπέλλου ΟΥΕΦΑ από τον Άγιαξ, αγοράστηκε από την ιταλική Τζένοα, στην οποία αγωνίστηκε τέσσερις σεζόν πριν τερματίσει τη σταδιοδρομία του. Βοήθησε το σύλλογο να κερδίσει το Αγγλοϊταλικό Κύπελλο του 1996. 

### Διεθνής

Σε διεθνές επίπεδο, ο Φαν ΄τ Σχιπ, μέλος της Εθνικής Ολλανδίας U19 στο Παγκόσμιο Πρωτάθλημα Νέων του 1983, είχε 41 συμμετοχές και 2 γκολ με την Εθνική Ολλανδίας. Το ντεμπούτο του έγινε εναντίον της Σκωτίας τον Απρίλιο του 1986 και ο τελευταίος του αγώνας ήταν ένας προκριματικός αγώνα του Ευρωπαϊκού Πρωταθλήματος εναντίον της Λευκορωσίας τον Ιούνιο του 1995. Εμφανίστηκε στο Παγκόσμιο Κυπέλλου του 1990 και στο Ευρωπαϊκό Πρωτάθλημα του 1992.

Σταδιοδρομία ως προπονητής
--------------------------

Μετά τη συνταξιοδότησή του ως παίκτης, ο Φαν ΄τ Σχιπ έγινε προπονητής νέων στον Άγιαξ και στη συνέχεια προπονητής της Τβέντε. Από τον Αύγουστο του 2004, ήταν βοηθός προπονητή του Μάρκο φαν Μπάστεν στην Εθνική Ολλανδίας, μέχρις ότου ο Φαν Μπάστεν εγκατέλειψε τη θέση του προπονητή μετά το Ευρωπαϊκό Πρωτάθλημα του 2008. Ακολούθησε τον Φαν Μπάστεν στον Άγιαξ, όπου έγινε βοηθός προπονητή μαζί με το Ρομπ Βίτσχε, για την σεζόν 2008-09. Στις 6 Μαΐου 2009, μετά την παραίτηση του Φαν Μπάστεν, ονομάστηκε ως προσωρινός προπονητής του Άγιαξ και διηύθυνε το σύλλογο μέχρι το τέλος της σεζόν. 

### Μέλμπουρν Χαρτ

Προσλήφθηκε από την αυστραλιανή Μέλμπουρν Χαρτ στις 12 Οκτωβρίου 2009 ως προπονητής για την σεζόν 2010-11, την παρθενική της στο Πρωτάθλημα Αυστραλίας. Την 1η Φεβρουαρίου 2012, ο Φαν ΄τ Σχιπ ανακοίνωσε ότι θα εγκαταλείψει τη σύλλογο στο τέλος της σεζόν 2011-12, αναφέροντας προσωπικούς λόγους για την απόφασή του. Οδήγησε τη Χαρτ στους πρώτους της Τελικούς, στη δεύτερη σεζόν της στο πρωτάθλημα. Ο Φαν ΄τ Σχιπ διαδραμάτισε σημαντικό ρόλο στην εξέλιξη της Μέλμπουρν Χαρτ.

### Γουαδαλαχάρα

Τον Απρίλιο του 2012, η Γουαδαλαχάρα ανακοίνωσε, μέσω του λογαριασμού της στο Twitter, ότι ο Φαν ΄τ Σχιπ θα είναι ο νέος προπονητής του συλλόγου. Ο Φαν ΄τ Σχιπ προτάθηκε από τον συμπατριώτη του Γιόχαν Κρόιφ, ο οποίος εργαζόταν εκείνη την στιγμή σε ένα πρότζεκτ με το σύλλογο. Το πρώτο ανταγωνιστικό παιχνίδι του Φαν ΄τ Σχιπ ήταν εναντίον της Τολούκα, όπου η Γουδαλαχάρα έχασε με 2-1.

Ο Φαν ΄τ Σχιπ απαλλάχθηκε από τα καθήκοντά του ως προπονητής του συλλόγου λίγες μέρες πριν από την έναρξη της σεζόν Clausura 2013. 

### Επιστροφή στη Μέλμπουρν Σίτι

Στις 30 Δεκεμβρίου 2013, μετά από 17 αγώνες χωρίς νίκη από τη Μέλμπουρν Χαρτ και την πρόωρη λήξη του συμβολαίου του Τζον Αλοΐζι, η Μέλμπουρν Χαρτ προσέλαβε τον Φαν ΄τ Σχιπ ως προπονητή μέχρι το τέλος της σεζόν.

Στις 19 Μαρτίου 2014, μετά από 11 αγώνες με το σύλλογο, συμπεριλαμβανομένου ενός σερί 7 αγώνων χωρίς ήττα, ο Φαν ΄τ Σχιπ υπέγραψε τριετές συμβόλαιο με την ομάδα (που θα μετονομαζόταν σε Μέλμπουρν Σίτι τον Ιούνιο του 2014), μέχρι το τέλος της σεζόν 2016-17.

Στις 3 Ιανουαρίου 2017, ο Φαν ΄τ Σχιπ παραιτήθηκε από προπονητής της Μέλμπουρν Σίτι, ώστε να επιστρέψει στην Ολλανδία για να βοηθήσει στη φροντίδα του πατέρα του, ο οποίος ήταν στο τελικό στάδιο μίας ασθένειας.

### Εθνική Ελλάδας

Τον Ιούλιο του 2019, προσλήφθηκε ως προπονητής της Εθνικής Ελλάδας.

Τον Νοέμβριο του 2021 παραιτήθηκε από την εθνική ομάδα μετά από 2,5 χρόνια παρουσίας του στον πάγκο και λόγω της αποτυχίας του να προκριθεί στις τελικές φάσεις του Ευρωπαϊκού Πρωταθλήματος του 2020 και του Παγκοσμίου Κυπέλλου του 2022.

Προσωπική ζωή
-------------

Εκτός από τα ολλανδικά, ο Φαν ΄τ Σχιπ μιλάει επίσης αγγλικά και ισπανικά.

Διακρίσεις
----------

### Ως ποδοσφαιριστής

#### Συλλογικές

**Άγιαξ**

* Πρωτάθλημα Ολλανδίας: 1981-82, 1982-83, 1984-85, 1989-90
* Κύπελλο Ολλανδίας: 1982-83, 1985-86, 1986-87
* Κύπελλο Κυπελλούχων Ευρώπης: 1986-87
* Κύπελλο ΟΥΕΦΑ: 1991-92

**Τζένοα**

* Αγγλοϊταλικό Κύπελλο: 1995-96

#### Διεθνής

**Ολλανδία**

* Ευρωπαϊκό Πρωτάθλημα: 1988

### Ως προπονητής

**Μέλμπουρν Σίτι**

* Κύπελλο Αυστραλίας: 2016

Παραπομπές
----------

1. ↑  Marco van Basten new coach Ajax Αρχειοθετήθηκε 2008-03-01 στο Wayback Machine.. ajax.nl (22 Φεβρουαρίου 2008)
2. ↑  Grant, Robert. (12 Οκτωβρίου 2009) Foxsports – Heart get their Dutchman. Foxsports.com.au. Retrieved on 4 Ιανουαρίου 2013.
3. ↑  Γκατ, Ρέι (1 Φεβρουαρίου 2012). «The Australian – Melbourne Heart coach John van't Schip to quit A-League club». *The Australian*. .
4. ↑  Proud Heart coach John van't Schip sails into sunset. Herald Sun (2 Απριλίου 2012)
5. ↑  «Van 't Schip leaves legacy of youth». *The Age*. 28 Απριλίου 2012. .
6. ↑  Van't Schip, nuevo técnico de Chivas | RÉCORD. Record.com.mx (21 Απριλίου 2012).
7. ↑  «Melbourne Heart FC appoint John van't Schip as Head Coach». Ποδοσφαιρική Ομοσπονδία Αυστραλίας. 30 Δεκεμβρίου 2013. Αρχειοθετήθηκε από το πρωτότυπο στις 31 Δεκεμβρίου 2013. Ανακτήθηκε στις 30 Ιουλίου 2019.
8. ↑  «John van't Schip Reappointed Head Coach». Ποδοσφαιρική Ομοσπονδία Αυστραλίας. 19 Μαρτίου 2014. Αρχειοθετήθηκε από το πρωτότυπο στις 27 Μαρτίου 2014. Ανακτήθηκε στις 30 Ιουλίου 2019.
9. ↑  «John van't Schip resigns as Melbourne City coach». *The World Game*. Ανακτήθηκε στις 3 Ιανουαρίου 2017.
10. ↑  «Εθνική: Προπονητής ο Φαν Σιπ, τεχνικοί διευθυντές Κωνσταντινίδης - Φύσσας». *www.sport24.gr*. 29 Ιουλίου 2019.
11. ↑  Τέλος ο Φαν Σιπ από την εθνική
12. ↑
13. ↑

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τζον φαν ΄τ Σχιπ** |

* knvb.nl (Ολλανδικά)
* ajax.nl (Ολλανδικά)
* Προφίλ ως προπονητής στο Transfermarkt

|  |  |  |  |
| --- | --- | --- | --- |
| 

| π • σ • ε
**Εθνική Ελλάδος - Προπονητές ποδοσφαίρου** |
| --- |
|  |
| 
* Νικολαΐδης 1929-1930
* Κοψίβα 1930-1932
* Πανουργιάς 1932-1933
* Νεγρεπόντης 1933-1934
* Νικολαΐδης 1934-1935
* Κωνσταντάρας 1935-1936
* Κιούνσλερ 1936
* Κωνσταντάρας 1936-1938
* Νεγρεπόντης 1938-1951
* Μιγιάκης 1951-1953
* Νεγρεπόντης 1953-1954
* Μιγιάκης 1954-1955
* Χέλμης 1955-1956
* Ανδρίτσος 1956-1957
* Μαρτίνι 1957-1959
* Μπαρόν 1959-1960
* Τζανετής 1960-1964
* Πετρόπουλος 1964-1966
* Μάρκοβιτς 1966-1968
* Γεωργιάδης 1968-1969
* Πετρόπουλος 1969-1971
* Μπίνγκαμ 1971-1973
* Παναγούλιας 1973-1976
* Πετρόπουλος 1976-1977
* Παναγούλιας 1977-1982
* Αρχοντίδης 1982-1984
* Παπαποστόλου 1984-1988
* Σοφιανίδης 1988-1989
* Γεωργιάδης 1989-1992
* Παναγούλιας 1992-1994
* Πολυχρονίου 1994-1998
* Ιορντανέσκου 1998-1999
* Δανιήλ 1999-2001
* Χρηστίδηςc 2001
* Ρεχάγκελ 2001-2010
* Σάντος 2010-2014
* Ρανιέρι 2014
* Τσάναςc 2014
* Μαρκαριάν 2015
* Τσάναςc 2015
* Σκίμπε 2015-2018
* Αναστασιάδης 2018-2019
* Φαν ΄τ Σχιπ 2019-2021
* Πογέτ 2022-
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* MusicBrainz: e5b019e4-e43f-42db-898e-91d3ba1c7c16

 |

 |